 Tukihii: waxaa la yiri: xayn boolaboola ah oo aan boqor lahayn ayaa waxay isku raaceen in ay boqorka guumaysyada boqor ka dhigtaan, ayaga oo sidaa ah ayaa tuke soo maray, markaas bay dheheen haddii uu inoo imaan lahaa tukahani waan la tashan lahayn, wax yar ka dibna tukihii ayaa u yimid oo way la tashadeen, wuxuuna ku yiri: haddii shimbir oo dhan gobalada ka dhammaan lahayd, oo daauus, cagaballaar, goroyo, iyo qoollay dunida laga wayn lahaa, uma dhibaatooteen in aad guumays boqor ka dhiga taan, kaas oo shimbir oo dhan ugu fil daran, uguna anshax xun, uguna garaad yar, uguna caro badan, naxariis oo dhanna uga fog, ha kuula jirto in uu arag layahay, oo uu maalintii humaawsanayo, waxaa in taas ka daran oo kasii xun dabbaalnimadiisa iyo anshax darradiisa, aniguse mooyi in aad boqor ka dhiganaysaan, dhugtiinna iyo garaadkiinana aad ku maamulaysaan arrimihiinna, sidii uu yeelay bakaylihii yiri, dayaxa ayaa boqor ii ah, dabadeedna garaadkiisa ku howlgalay. 